[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000004", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000007", "text": "Esti sur kovrilpag\u0302o de la magazino Time estas io, kion malmultaj publikaj figuroj el iu ajn kampo povas atingi; ec\u0302 pli malmultaj en la ne-anglaj lingvoj kaj de latinamerika muzika g\u0302enro. Sed g\u0302uste tion atingis Bad Bunny en marto 2023. Monaton pli frue, la portorika artisto estis stelulo dum la malferma ceremonio de la premio Grammy."}, {"text_idx": "#000009", "text": "Taylor swift bailando mientras Benito canta es lo que necesitas ver y no /HAA8cXY1Vn"}, {"text_idx": "#000010", "text": "Taylor Swift dancas dum Benito kantas \u2014 estas kion vi devas vidi, sed vi ne sciis."}, {"text_idx": "#000011", "text": "La kritiko rilate tiun c\u0302i urban g\u0302enron kreskis ekde kiam g\u0302i aperis antau\u0306 pli ol 20 jaroj. Unu kritiko venas de tiuj, kiuj konsideras g\u0302in malbona ekzemplo por junaj generacioj. Tamen g\u0302i ig\u0302as c\u0302iam pli influa g\u0302enro rilate diversajn sociajn aspektojn, kiel genraj roloj au\u0306 politiko. Aldone, nuntempe \u2014 same kiel kelkaj aliaj latinamerikaj artistoj \u2014 g\u0302ia c\u0302eesto nerefuteble kreskas en aliaj regionoj."}, {"text_idx": "#000016", "text": "Tio validas ankau\u0306 rilate la artistojn. Nun oni ne havas antau\u0306jug\u0302ojn kaj respektas iliajn kulturajn radikojn, klarigas Lenore. \u201cEkzemple Julio Iglesias, kiu estis tre populara artisto, kiam li ekdeziris konkeri la latinamerikan merkaton, venis al Los-Ang\u0302eleso kaj registris albumon en la angla celante usonajn au\u0306skultantojn. Tio jam [komencis] s\u0302ang\u0302ig\u0302i, okazis vere gravaj precedentoj, speciale en Meksiko, kiel Luis Miguel kaj Juan Gabriel, kiuj rifuzis registri albumon en la angla\u201d."}, {"text_idx": "#000018", "text": "De la pioniroj de regetono kaj la fino de la 1990-aj jaroj, g\u0302is la famig\u0302o de Bad Bunny, multaj aferoj s\u0302ang\u0302ig\u0302is kaj nun la artistoj ec\u0302 promocias valorojn kiel feminismon. Por Cha\u0301vez, ankau\u0306 konata kiel S-ro Regetono, tiu c\u0302i evoluo ebligis esti unu el la centraj figuroj en muziko en tiu c\u0302i jarcento. \u201cArtistoj el ambau\u0306 la \u201csubterejo\u201d kaj la \u201cc\u0302efa fluo\u201d faris regetonon vehiklo por mesag\u0302oj g\u0302uste kontrau\u0306 masklismo, koloniismo kaj multaj aliaj aferoj\u201d."}, {"text_idx": "#000023", "text": "Eduardo Torres Arancivia, perua historiisto, klarigas ke la politikaj diskutoj pri ideologioj kaj iliaj rilatoj al la potenco ne interesas la gejunulojn same kiel antau\u0306e. \u201cSed arto donas al ili la eblon forlasi la realon, kiu aspektas tro komplika au\u0306 tro malg\u0302ojiga, c\u0302ar arto estas ankau\u0306 fug\u0302ovojo. Arto en sia katarso generas alternativan universon, kie eblas atingi tion, kio ne atingeblas en politika realo\u201d."}, {"text_idx": "#000025", "text": "Kaj li rimarkigas ke artistoj, unuflanke, havas multe da influo kiel sociaj gvidantoj. \u201cRegetono estas kritikita c\u0302ar g\u0302i promocias krimulan vivostilon kaj parte tio estas vero, sed aliflanke kiel diris Daddy Yankee mem: antau\u0306 ol mi komencis kanti, la infanoj en mia kvartalo deziris ig\u0302i vendistoj de narkotikaj\u0302oj; poste c\u0302iu ajn ekdeziris ig\u0302i kantisto\u201d."}, {"text_idx": "#000027", "text": "Bad Bunny y Residente esta\u0301n encabezando las protestas en contra del gobernador de Puerto Rico. Su papel es fundamental en las revueltas. Vivimos tiempos en donde las manifestaciones no las encabezan sindicalistas, sino referentes culturales. Y esto no es ni mejor, ni peor. /yLRfAL4iGg"}, {"text_idx": "#000028", "text": "Bad Bunny kaj Residente estas gvidantaj la protestojn kontrau\u0306 la guberniestro de Porto-Riko. Ilia rolo estas fundamenta en la ribelo. Ni vivas en tempo kiam manifestacioj estas gvidataj ne de sindikatoj, sed de kulturaj gvidantoj. Kaj tio estas pli bona ol malbona."}, {"text_idx": "#000029", "text": "Por Torres tio estas nur specifa fakto, li klarigas ke multaj artistoj preskau\u0306 tute ne estas politike engag\u0302itaj, almenau\u0306 en la tradicia maniero. Kaj dum tio povas esti vero, por ekstari kontrau\u0306 aparta gvidanto au\u0306 ideologio estas multaj aliaj vojoj por influi publikan diskuton, kiel la mondo estas rigardata kaj kiel g\u0302i devas esti transformita."}, {"text_idx": "#000030", "text": "Ekzemple Lenore opinias ke estas strange ke en socioj, kiuj levis la flagon kontrau\u0306 imperiismo, la kontrau\u0306imperiisma povo de regetono estas subkomprenata. \u201cLa intuicio kaj klopodoj krei festeman, danceblan kaj pli hedonisman repmuzikon estas la plej kontrau\u0306imperiisma afero farebla, c\u0302ar baze g\u0302i estas refutanta la kulturajn produktojn kiujn la dominanta potenco provas vendi al vi\u201d. Bad Bunny esprimis tion c\u0302i klare en intervjuo al El Pai\u0301s: \u201cVi devas rompi la imagon ke gringoj [eksterlandanoj] estas bonaj... Ne, pac\u0302jo.\u201d"}, {"text_idx": "#000032", "text": "Cha\u0301vez estas optimisma: \u201cMi opinias ke c\u0302io c\u0302i povas servi kiel referenco por kompreni la gravecon de la momento kiun havas regetono, g\u0302ian rolon en generado de grava intereso pri io specifa c\u0302e ni, kio estas kreaj\u0302o ne artefarita, sed vere organika. G\u0302i komencas promocii aliajn tradiciojn kiuj apartenas al ni, inkluzive nian lingvon, niajn manierojn pensi, celebri, esti\u201d."}, {"text_idx": "#000038", "text": "Rusiaj diplomatoj reagas al nova lingvoleg\u0302o en Kirgizio, revenigante kolonian pasintecon"}, {"text_idx": "#000043", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000045", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}]